# คณะกรรมการโอลิมปิกแห่งประเทศไทย
คณะกรรมการโอลิมปิกแห่งประเทศไทย ในพระบรมราชูปถัมภ์  เป็นหน่วยงานภายใต้ความดูแลของคณะกรรมการโอลิมปิกสากล มีสำนักงานใหญ่ตั้งที่แขวงวชิรพยาบาล เขตดุสิต กรุงเทพมหานคร

มีหน้าที่จัดส่งและนำคณะนักกีฬา เข้าร่วมการแข่งขันกีฬาโอลิมปิก และกีฬาระดับภูมิภาค ระดับทวีป หรือระดับโลก ซึ่งรับรองโดยคณะกรรมการโอลิมปิกสากล นอกจากนั้น ยังเป็นหน่วยงานที่รับผิดชอบต่อการปฏิบัติใดๆ ของคณะนักกีฬาและเจ้าหน้าที่ประจำทีม ที่เข้าร่วมการแข่งขันดังกล่าวด้วย

 ประวัติ 
ในปี พ.ศ. 2489 ได้มีการแต่งตั้งคณะกรรมการขึ้นมาหนึ่งชุดมีชื่อเรียกว่า "คณะกรรมการต้อนรับระหว่างประเทศฝ่ายกีฬา" มีวัตถุประสงค์เพื่อให้ชาวต่างประเทศที่มาพำนัก อยู่ในประเทศไทยหลังสงครามโลกครั้งที่สอง ได้มีโอกาสเล่นและแข่งขันกีฬา โดยรวบรวมรายได้ จากการเก็บค่าผ่านประตูส่งบำรุงสภากาชาดไทย และบำรุงการกุศลสาธารณประโยชน์ด้านการกีฬา

ต่อมาที่ประชุมเห็นว่าน่าจะมีองค์กรโอลิมปิกมาดำเนินการแทน คณะกรรมการดังกล่าว โดยมีวัตถุประสงค์เพื่อเจริญสัมพันธไมตรีด้านการกีฬากับนานาประเทศ จึงได้จัดตั้งคณะกรรมการโอลิมปิกแห่งประเทศไทยฯ ขึ้นเมื่อวันที่ 20 มิถุนายน พ.ศ. 2491 พร้อมทั้งมีหนังสือถึงคณะกรรมการโอลิมปิกสากล ณ เมืองโลซาน ประเทศสวิตเซอร์แลนด์ เมื่อวันที่ 22 กรกฎาคม พ.ศ. 2491 เพื่อขอให้ดำเนินการรับรองอย่างเป็นทางการต่อไป หลังจากนั้นคณะกรรมการโอลิมปิกสากลได้นำเรื่องนี้เสนอเข้าที่ประชุม ณ กรุงโคเปนเฮเกน ประเทศเดนมาร์ก เมื่อวันที่ 15 พฤษภาคม พ.ศ. 2493 ในการนี้ที่ประชุมได้ให้การรับรอง คณะกรรมการโอลิมปิกแห่งประเทศไทยฯ อย่างเป็นทางการและเป็นเอกฉันท์

ในระหว่างที่คณะกรรมการโอลิมปิคแห่งประเทศไทย กำลังทำเรื่องขอให้คณะกรรมการโอลิมปิกสากล รับรองอย่างเป็นทางการอยู่นั้น คณะกรรมการโอลิมปิกแห่งประเทศไทย ก็ได้นำเรื่องขอพระราชทาน พระบรมราชูปถัมภ์ เพื่อเฉลิมพระเกียรติ อันเป็นการดำเนินเรื่องให้สอดคล้องกับนานาประเทศ ที่มีพระมหากษัตริย์เป็นองค์ประมุข

ในการนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้รับไว้ในพระบรมราชูปถัมภ์ โดยราชเลขานุการในพระองค์ได้เชิญพระราชกระแสรับสั่งมาเมื่อวันที่ 26 ธันวาคม พ.ศ. 2492 อีกทั้งยังทรงพระกรุณาโปรดเกล้าฯ พระราชทานพระบรมราชานุญาต ให้ใช้ตราของคณะกรรมการโอลิมปิกแห่งประเทศไทย ในพระบรมราชูปถัมภ์ ตามลายพระหัตถ์ของท่านราชเลขาธิการ เมื่อวันที่ 8 มกราคม พ.ศ. 2494

 รายนามคณะกรรมการบริหาร 
 ที่ปรึกษากิตติมศักดิ์
 สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
คณะกรรมการโอลิมปิกแห่งประเทศไทย วาระดำรงตำแหน่ง พ.ศ. 2568 - พ.ศ. 2572 มีรายนามดังต่อไปนี้
 ประธาน
 ผู้ช่วยศาสตราจารย์ พิมล ศรีวิกรม์
 รองประธาน
 นายกองเอก ชัยภักดิ์ ศิริวัฒน์
 ศาสตราจารย์พิเศษ เจริญ วรรธนะสิน
 รองศาสตราจารย์ ดร.สุพิตร สมาหิโต
 ดร.สุวรรณา ศิลปอาชา
 พลเอก เดชา เหมกระศรี
 พลเรือเอก ชัยณรงค์ เจริญรักษ์
 นางนวลพรรณ ล่ำซำ
รองประธานและเลขาธิการ
 นายธนา ไชยประสิทธิ์
รองเลขาธิการ
 นายณัฐวุฒิ เรืองเวส
 ดร.ชื่นชนก ศิริวัฒน์
 พันโทหญิง ดร.อภิญญา ดัชถุยาวัตร
 นายชลิตรัตน์ จันทรุเบกษา
เหรัญญิก
 พลเรือเอก อภิวัฒน์ ศรีวรรธนะ
ผู้ช่วยเหรัญญิก
 นายนิพนธ์ ชวลิตมณเฑียร
กรรมการคณะกรรมการโอลิมปิกสากล (IOC Member)
 คุณหญิง ปัทมา ลีสวัสดิ์ตระกูล
กรรมการ
 นายสมพร ใช้บางยาง
 นายสงวน โฆษะวินทะ
 ดร.สมบัติ คุรุพันธ์
 ดร.ฮาราลด์ ลิงก์
 ดร.วิจิตร สิทธินาวิน
 นาวาตรี ศรายุทธ พัฒนศักดิ์
 พลโท บุญชัย เกษตรตระการ
 นายหัสบดินทร์ โรจนชีวะ
 นายสมพันธ์ จารุมิลินท
 ดร.ปิยสวัสดิ์ อัมระนันทน์
 นายปรัชญา กีรตินันท์
 พลเอก หม่อมหลวง ประสบชัย เกษมสันต์
 นายเทวินทร์ หาญปราบ

 สมาคมที่เป็นสมาชิก 
 สมาชิกสามัญ 
 กีฬา  สมาคม  ฤดู  กีฬาโอลิมปิก   สำนักงานใหญ่ กรีฑา  สมาคมกีฬากรีฑาแห่งประเทศไทย ในพระบรมราชูปถัมภ์  ฤดูร้อน  ใช่  อำเภอคลองหลวง จังหวัดปทุมธานี กอล์ฟ  สมาคมกีฬากอล์ฟแห่งประเทศไทย ในพระบรมราชูปถัมภ์  ฤดูร้อน  ใช่  เขตบางกะปิ กรุงเทพมหานคร ขี่ม้า  สมาคมกีฬาขี่ม้าแห่งประเทศไทย  ฤดูร้อน  ใช่  เขตบางกะปิ กรุงเทพมหานคร โปโล  สมาคมกีฬาขี่ม้าโปโลแห่งประเทศไทย  ฤดูร้อน  ไม่  เขตราชเทวี กรุงเทพมหานคร จักรยาน  สมาคมกีฬาจักรยานแห่งประเทศไทย ในพระบรมราชูปถัมภ์  ฤดูร้อน  ใช่  เขตบางกะปิ กรุงเทพมหานคร ซอฟต์บอล  สมาคมกีฬาซอฟท์บอลแห่งประเทศไทย  ฤดูร้อน  ไม่  เขตบางกะปิ กรุงเทพมหานคร เซปักตะกร้อ  สมาคมกีฬาตะกร้อแห่งประเทศไทย  ฤดูร้อน  ไม่  เขตดุสิต กรุงเทพมหานคร บาสเกตบอล  สมาคมกีฬาบาสเกตบอลแห่งประเทศไทย  ฤดูร้อน  ใช่  เขตบางกะปิ กรุงเทพมหานคร ปัญจกีฬาสมัยใหม่  สมาคมกีฬาปัญจกีฬาแห่งประเทศไทย  ฤดูร้อน  ใช่  เขตบางกอกน้อย กรุงเทพมหานคร ฟันดาบ  สมาคมกีฬาฟันดาบแห่งประเทศไทย ในพระราชูปถัมภ์  ฤดูร้อน  ใช่  เขตบางกะปิ กรุงเทพมหานคร สเกตลีลา และสเกตความเร็ว  สมาคมกีฬาฟิกเกอร์และสปีดสเก็ตติ้งแห่งประเทศไทย  ฤดูหนาว  ใช่  เขตบางกะปิ กรุงเทพมหานคร ฟุตบอล  สมาคมกีฬาฟุตบอลแห่งประเทศไทย ในพระบรมราชูปถัมภ์  ฤดูร้อน  ใช่  เขตบางกะปิ กรุงเทพมหานคร มวยปล้ำ  สมาคมกีฬามวยปล้ำแห่งประเทศไทย  ฤดูร้อน  ใช่  เขตบางกะปิ กรุงเทพมหานคร มวยสากล   สมาคมกีฬามวยสากลแห่งประเทศไทย  ฤดูร้อน  ใช่  เขตบางกะปิ กรุงเทพมหานคร ยกน้ำหนัก  สมาคมกีฬายกน้ำหนักสมัครเล่นแห่งประเทศไทย  ฤดูร้อน  ใช่  เขตบางกะปิ กรุงเทพมหานคร ยิงธนู  สมาคมกีฬายิงธนูแห่งประเทศไทย  ฤดูร้อน  ใช่  เขตบางกะปิ กรุงเทพมหานคร ยิงปืน  สมาคมกีฬายิงปืนแห่งประเทศไทย ในพระบรมราชูปถัมภ์  ฤดูร้อน  ใช่  เขตบางกะปิ กรุงเทพมหานคร ยิงปืน  สมาคมกีฬายิงเป้าบินแห่งประเทศไทย  ฤดูร้อน  ใช่  เขตบางกะปิ กรุงเทพมหานคร ยิมนาสติก  สมาคมกีฬายิมนาสติกแห่งประเทศไทย  ฤดูร้อน  ใช่  เขตบางกะปิ กรุงเทพมหานคร ยูโด  สมาคมกีฬายูโดแห่งประเทศไทย ในพระบรมราชูปถัมภ์  ฤดูร้อน  ใช่  เขตบางกะปิ กรุงเทพมหานคร รักบี้ฟุตบอล  สมาคมรักบี้ฟุตบอลแห่งประเทศไทย ในพระบรมราชูปถัมภ์  ฤดูร้อน  ใช่  เขตบางกะปิ กรุงเทพมหานคร วอลเลย์บอล  สมาคมกีฬาวอลเลย์บอลแห่งประเทศไทย  ฤดูร้อน  ใช่  เขตบางกะปิ กรุงเทพมหานคร ว่ายน้ำ  สมาคมกีฬาทางน้ำแห่งประเทศไทย ฤดูร้อน  ใช่  เขตบางกะปิ กรุงเทพมหานคร สกี และสโนว์บอร์ด  สมาคมกีฬาสกีและสโนว์บอร์ดแห่งประเทศไทย  ฤดูหนาว  ใช่  เขตบางกะปิ กรุงเทพมหานคร ฮอกกี้น้ำแข็ง  สมาคมกีฬาฮอกกี้น้ำแข็งแห่งประเทศไทย  ฤดูหนาว  ใช่  เขตบางกะปิ กรุงเทพมหานคร ฮอกกี้  สมาคมกีฬาฮอกกี้แห่งประเทศไทย  ฤดูร้อน  ใช่  เขตบางกะปิ กรุงเทพมหานคร เทควันโด  สมาคมกีฬาเทควันโดแห่งประเทศไทย  ฤดูร้อน  ใช่  เขตบางกะปิ กรุงเทพมหานคร เทเบิลเทนนิส  สมาคมกีฬาเทเบิลเทนนิสแห่งประเทศไทย  ฤดูร้อน  ใช่  เขตบางกะปิ กรุงเทพมหานคร เบสบอล  สมาคมกีฬาเบสบอลแห่งประเทศไทย  ฤดูร้อน  ไม่  เขตบางกะปิ กรุงเทพมหานคร เรือพาย  สมาคมกีฬาเรือพายแห่งประเทศไทย  ฤดูร้อน  ใช่  เขตบางกะปิ กรุงเทพมหานคร เรือใบ  สมาคมกีฬาแข่งเรือใบแห่งประเทศไทย ในพระบรมราชูปถัมภ์  ฤดูร้อน  ใช่  เขตบางกอกใหญ่ กรุงเทพมหานคร แบดมินตัน  สมาคมกีฬาแบดมินตันแห่งประเทศไทย ในพระบรมราชูปถัมภ์  ฤดูร้อน  ใช่  เขตปทุมวัน กรุงเทพมหานคร แฮนด์บอล  สมาคมกีฬาแฮนด์บอลแห่งประเทศไทย  ฤดูร้อน  ใช่  เขตปทุมวัน กรุงเทพมหานคร ไตรกีฬา  สมาคมกีฬาไตรกีฬาแห่งประเทศไทย  ฤดูร้อน  ใช่  เขตบางกอกน้อย กรุงเทพมหานคร ลอนเทนนิส  สมาคมกีฬาลอนเทนนิสแห่งประเทศไทย ในพระบรมราชูปถัมภ์  ฤดูร้อน  ไม่  อำเภอปากเกร็ด จังหวัดนนทบุรี

 สมาชิกสมทบ 
 กีฬา  สมาคม  ฤดู  กีฬาโอลิมปิก   สำนักงานใหญ่ กีฬาทางอากาศ  สมาคมกีฬาทางอากาศและการบินแห่งประเทศไทย ในพระบรมราชูปถัมภ์  ฤดูร้อน  ไม่  เขตดอนเมือง กรุงเทพมหานคร บริดจ์  สมาคมกีฬาบริดจ์แห่งประเทศไทย  ฤดูร้อน  ไม่  เขตบางกะปิ กรุงเทพมหานคร ปีนหน้าผา  สมาคมกีฬาปีนหน้าผาแห่งประเทศไทย  ฤดูร้อน  ใช่  เขตบางกะปิ กรุงเทพมหานคร ฟุตวอลเลย์  สมาคมกีฬาฟุตวอลเลย์แห่งประเทศไทย  ฤดูร้อน  ไม่  เขตราชเทวี กรุงเทพมหานคร มวยไทย  สมาคมกีฬามวยไทยสมัครเล่นแห่งประเทศไทย ในพระราชูปถัมภ์  ฤดูร้อน  ไม่  เขตบางกะปิ กรุงเทพมหานคร เปตอง  สมาคมกีฬาเปตองแห่งประเทศไทย ในพระราชูปถัมภ์  ฤดูร้อน  ไม่  เขตบางกะปิ กรุงเทพมหานคร